NOTĂ DE FUNDAMENTARE

privind întocmirea Bugetului de venituri şi cheltuieli pe anul 2014

conform şedinţei CA din data de 15 ianuarie 2014

 Bugetului de venituri şi cheltuieli al S.C. COMPANIA AQUASERV S.A. Tg. Mureş a fost întocmit cu respectarea prevederilor Ordinului MFP nr. 2032 / 19 .12.2013 şi cu respectarea prevederilor Ordonanţei nr.26/21.08.2013.

Prezenta Notă de fundamentare se refera la:

 A. Anexa nr.1- Bugetul de venituri şi cheltuieli

 B. Anexa nr.2- Detalierea indicatorilor economico-financiari prevăzuţi în bugetul de

 venituri şi cheltuieli

 C. Anexa nr.3 –Gradul de realizare a veniturilor totale

 D. Anexa nr.4- Repartizarea pe trimestre a indicatorilor economico-financiari

 E. Anexa nr.5- Programul de investiţii, dotări şi surse de finanţare

 F. Anexa nr.6- Programul de reducere a plăţilor restante cu prezentarea surselor

 G. Anexa nr.7- Situaţia datoriilor rezultate din împrumuturile contractate

 H. Anexa nr.8- Măsuri de îmbunătăţire a rezultatului brut şi de reducere a plăţilor restante

1. Anexa nr.1- Bugetul de Venituri şi Cheltuieli

 Pentru fundamentarea BVC pe anul 2013 a fost luat in calcul indicele de creştere al preţurilor de consum prognozat pe anul 2014 (3% ) de către Comisia Nationala de Prognoza.

Bugetul de venituri si cheltuieli include atat activitatile din Tîrgu- Mureş şi zona rurală cât şi cele din sucursalele din localităţile Iernut, Luduş, Sighişoara, Târnăveni, Cristurul Secuiesc si Reghin. Daca se vor prelua în operare şi alte zone după întocmirea prezentului Buget, se va impune rectificarea acestuia.

 Ipotezele şi metodologiile de lucru care au stat la baza elaborării Bugetului de venituri şi cheltuieli sunt detaliate în anexele de fundamentare.

1. ANEXA NR.2- Detalierea indicatorilor economico-financiari prevăzuţi în bugetul de venituri şi

 cheltuieli

 Detalierea indicatorilor din anexa nr.2 are rolul de a fundamenta în structură indicatorii economico-financiari din bugetul de venituri şi cheltuieli prevăzuţi în anexa nr.1, în corelaţie cu indicatorii din celelalte anexe şi cuprinde următoarele capitole:

 I Venituri totale

1. Venituri din exploatare

a) Venituri din prestarea de servicii (activitatea de bază apă+canal )

Prognoza vânzărilor fizice de apă potabilă facturate – pe anul 2014 este de 15.232.000 mc/an, cantitate stabilită pe baza realizărilor pe 10 luni 2013, extrapolate pe 12 luni si reduse cu un procent de 2%.

Prognoza vânzărilor fizice de canalizare menajeră facturate – pe anul 2014 este de 11.935.000 mc/an, cantitate stabilită pe baza realizărilor pe 10 luni 2013, extrapolate pe 12 luni si reduse cu un procent de 2%.

Prognoza vânzărilor fizice de canalizare pluvială facturate – pe anul 2014 este de 3.747.000 mc/an, cantitate stabilită pe baza realizărilor pe 10 luni 2013, extrapolate pe 12 luni si reduse cu un procent de 2%.

Prognoza vânzărilor valorice facturate de apă-canal

Producţia valorică se stabileşte prin înmulţirea cantităţilor prognozate cu tarifele.

Una din condiţiile accesării fondurilor de coeziune nerambursabile de la Uniunea Europeana este cea referitoare la aplicarea de preţuri unice de către operatorii regionali, aşa cum este stipulat în Programul Operaţional Sectorial de MEDIU 2007 – 2013, elaborat de Ministerul Mediului şi Dezvoltării Durabile:

*“Pentru a permite sustenabilitatea pe termen lung a structurii regionalizate, asociaţia de municipalităţi / Asociaţia de dezvoltare intercomunitară împreună cu OR vor trebui să realizeze tranziţia de la sisteme de tarife diferenţiate la nivelul municipalităţilor asociate la un sistem unic de tarife aşa cum este indicat în metodologia anexată la Ordinul 65/2007 emis de Autoritatea Naţională de Reglementare pentru Serviciile Comunitare de Utilităţi Publice.”*

De asemenea, Contractul de finanţare SAMTID-B aprobat prin OUG 53/2006 prevede la pct. 6.06 unificarea tarifelor în localităţile deservite de operatorii regionali.

Pentru realizarea acestor conditii, unificarea preţurilor pe intreaga arie de operare a fost aprobata prin Politicii tarifare anexă la Contractul de delegare cu A.D.I. Aquainvest Mures.

Prin urmare, la stabilirea Bugetului de venituri si cheltuieli s-au aplicat tarifele aprobate prin Contractul de Delegare.

b) Venituri din alte activităţi (redevenţe, chirii), sunt prognozate prin aplicarea inflatiei la cifrele anului 2013, iar veniturile din producţia de imobilizări, amenzi, penalităţi, etc.sunt prognozate la valoarea realizărilor pe anul 2013.

2. Venituri financiare – reprezintă dobânzi încasate pentru: plasamentele de numerar pe termen scurt din fondul de productie.

Dobânzile aferente fondului IID, cu acceptul auditorilor financiari, se vor contabiliza la subventii.

Veniturile din diferenţe de curs valutar sunt prognozate la valoarea realizărilor anului 2013 deoarece evoluţia imprevizibilă a cursului de schimb valutar şi a ratei dobânzii nu permite efectuarea unor calcule exacte. Diferenţele de curs valutar se înregistrează în contabilitate conform legislaţiei contabile, făra aprobarea prealabilă din partea forurilor de conducere a societăţii, aprobarea lor se face odata cu aprobarea situaţiilor financiare.

Conform precizărilor din Ordinul nr.2032/2013 următoarele cheltuieli vor fi prezentate în nota de fundamentare:

 II Cheltuieli totale

1. Cheltuielile de exploatare

1. Cheltuielile cu bunuri şi servicii cuprind: materiale propriu-zise, energie electrică, gaz, servicii executate de terţi.
2. Cheltuielile cu impozite, taxe şi vărsăminte asimilate cuprind: redevente, impozite şi taxe.

 Estimarea acestor cheltuieli s-a realizat tinand cont de urmatoarele:

* Aplicarea indicelui de creştere al preţurilor prognozat pe anul 2014
* Cheltuieli suplimentare datorate:
	+ noilor faze tehnologice puse in functiune prin Programul ISPA
	+ necesităţii asigurării mentenanţei şi a ahiziţionării de piese de schimb datorită creşterii duratei medii de existenţă a utilajelor
	+ creşterii preţurilor la combustibili intr-un ritm mai mare decât inflaţia
	+ închirierii echipamentelor pentru tehnica de calcul în vederea inlocuirii celor existente de mai bine de zece ani
	+ achiziţionării de pe piaţa concurenţială a energiei electrice
	+ creşterii taxelor de deversare pe perioada de reabilitatre a staţiilor de epurare datorita opririi acestora
	+ nefuncţionării generatorului electric datorită lucrărilor de la Staţia de epurare
	+ creşterii gradului de asigurarea a patrimoniului societăţii împotriva dezastrelor naturale
	+ participării la conferinţe, seminarii, expoziţii referitoare la domeniul de activitate al companiei, organizate în ţară şi în afara ţării
	+ creşterii tarifului la asigurare nivel captare de la 24 lei/mii mc la 54 lei/mii mc, incepand cu 1 ian 2014
	+ externalizării serviciilor de pază la unele sucursale
	+ tragerii primei tranşe din împrumutul de la BERD

 c) Cheltuieli cu personalul

 Stabilirea cheltuielilor de natură salarială (care includ cheltuielile cu salariile şi bonusurile) au fost estimate cu respectarea prevederilor Ordonanţei nr.26/21.08.2013 şi Legii bugetului de stat pe anul 2014.

 Contribuţile plătite de societate, aplicate la fondul de salarii s-au calculat conform legislaţiei în vigoare la momentul intocmirii bugetului.

Cheltuielile sociale reprezintă ajutoare pentru angajaţi, cadouri pentru copii angajaţilor, suportarea parţială a costului biletelor de odihnă şi tratament, cadouri cu ocazia zilei de 8 martie si alte cadouri pentru angajati, deductibilitatea acestora fiind limitată prin Codul fiscal pâna la 2% din fondul de salarii, iar suma prevazuta in buget se incadreaza in aceasta limita. Pentru anul 2014 cheltuielile sociale s-au stabilit la un nivel de 1,7% din fondul de salarii.

 Fondul de salarii aferent conducatorului agentului economic include retribuţia atât pentru Directorul General cât si pentru Directorul Economic, ambii fiind numiti prin Contract de mandat.

 Cheltuielile aferente contractului de mandat şi a altor organe de conducere şi control, comisii şi comitete(Consiliul de administraţie, AGA) au fost estimate după cum urmează:

 - salariul de bază al directorului general şi al directorului economic,conform Hotărârii CA nr.9/4.03.2013 ;

 - indemnizaţia membrilor CA şi AGA , conform Hotărârii CA nr.16/7.11.2013. Pentru a stabili cuantumul indemnizaţiei anuale au fost luate în calcul trei şedinte CA pe trimestru cu participarea a cinci membrii şi trei şedinţe AGA pe semestru cu participarea a opt membrii.

 - pentru stabilirea indemnizaţiei secretariatelor au fost luate in calcul trei şedinţe CA pe trimestru.

 - acordarea premiului anual pentru directorul general, directorul economic şi membrii CA, conform prevederilor din contractele de mandat.

2. Cheltuielile financiare

Reprezintă dobânzi şi comisioane aferente liniei de credit. Dobânzile aferente împrumuturilor pentru investiţii plătibile din fondul IID, in executie se contabilizează la aceeasi poziţie ca si veniturile din subvenţii pentru acoperirea dobânzii şi astfel efectul lor este anulat, ele nu apar in contul de profit si pierdere.

Cheltuielile din diferente de curs valutar au fost estimate la valoarea realizărilor anului 2013 majorate cu 10%, deoarece evoluţia imprevizibilă a cursului de schimb valutar, a ratei dobânzii şi EURIBOR nu permite efectuarea unor calcule exacte. Diferenţele de curs valutar se înregistrează în contabilitate conform legislaţiei contabile, făra aprobarea prealabilă din partea forurilor de conducere a societăţii, aprobarea lor se face odata cu aprobarea situaţiilor financiare.

III. rEZULTATUL BRUT ŞI REPARTIZAREA PROFITULUI

Repartizarea profitului s-a realizat pe destinaţiile prevăzute de OG 64/2001:

* rezerve legale
* dividende – 50% din profitul net diminuat cu rezervele legale; acesta constituie sursă de alimentare a fondului de rezervă MRD conform OUG 198/2005
* surse proprii de finanţare – profitul net diminuat cu rezervele legale şi dividende.

Veniturile neimpozabile reprezintă venituri din ajustări şi din anularea provizioanelor.

Cheltuielile nedeductibile fiscal au fost stabilite cu respectarea prevederilor Legii nr.571/2003 privind Codul fiscal, cu modificările şi completările ulterioare

|  |  |
| --- | --- |
| Denumire  | Sume prognozate |
| Provizioane constituite şi ajustări | 2.852 |
| Alte cheltuieli de exploatare nedeductibile fiscal | 689 |
| Cheltuieli cu reclamă şi publicitate |  230 |
| Cheltuieli cu sponsorizarea |  88 |
| TVA aferentă cheltuielilor nedeductibile |  60 |
| Cheltuieli cu pierderi din creanţe |  60 |
| Cheltuieli privind combustibilul şi alte cheltuieli nedeductibile |  50 |
| Dobânzi, majorări de întârziere, amenzi, penalităţi |  30 |
| Cheltuieli cu indemnizaţia de deplasare acordată salariaţilor-depăşiri cote legale |  3 |
| Total | 4.062 |

1. ANEXA NR.3- Gradul de realizare a veniturilor totale-are ca scop determinarea gradului de realizare a veniturilor totale în ultimii doi ani, indicator care stă la baza estimării veniturilor totale pentru anul curent.
2. ANEXA NR.4- Repartizarea pe trimestre a indicatorilor economico-financiari-are ca scop analiza gradului de realizare trimestrială a indicatorilor economico-financiari.
3. ANEXA NR.5- Programul de investiţii, dotări şi surse de finanţare-are ca scop estimarea programului de investiţii şi incadrarea acestuia în sursele de finanţare, conform prevederilor legale.
4. ANEXA NR.6- Programul de reducere a plăţilor restante cu prezentarea surselor-are ca scop identificarea şi prezentarea surselor care contribuie la reducerea plăţilor restante în vederea diminuării blocajului financiar din economie. Completarea acestei anexe s-a făcut cu respectarea prevederilor Ordonanţei nr.26/21.08.2013.
5. ANEXA NR.7- Situaţia datoriilor rezultate din împrumuturile contractate-are ca scop analiza gradului de îndatorare a operatorului economic.
6. ANEXA NR.8- Măsuri de îmbunătăţire a rezultatului brut şi de reducere a plăţilor restante are ca scop reflectarea efectelor măsurilor de îmbunătăţire a rezultatului brut operaţional şi de reducere a plăţilor restante.

În vederea îmbunătăţirii rezultatului brut şi a reducerii arieratelor au fost stabilite următoarele măsuri:

1. Depistarea de branşamente ilegale şi branşarea de noi clienţi
2. Reducerea cheltuielilor financiare prin rambursarea treptată a liniei de credit
3. Depunerea spre aprobare către instituţiile abilitate a documentelor privind majorarea tarifelor

Toate aceste măsuri au fost stabilite în vederea creşterii veniturilor şi implicit a profitului, insă efectele acestor măsuri sunt diminuate de creşterea cheltuielilor datorate inflaţiei, a fluctuaţiei cursului de schimb valutar, a ratei dobânzii şi a creşterii preţurilor.Totodată reducerea consumului de apă duce la diminuarea veniturilor activităţii de bază a societăţii.

 Proiectul bugetului de venituri şi cheltuieli a fost supus controlului financiar de gestiune conform H.G. nr.1151/2012.

 DIRECTOR GENERAL MANAGER FINANŢE

 ing. Horobet Sergiu ec. Sirb Cristina